Document ID: 31990R2217

*****
ΚΑΝΟΝΙΣΜΟΣ (ΕΟΚ) αριθ. 2217/90 ΤΗΣ ΕΠΙΤΡΟΠΗΣ
της 30ής Ιουλίου 1990
για την τροποποίηση του κανονισμού (ΕΟΚ) αριθ. 1759/88 για λεπτομέρειες εφαρμογής του καθεστώτος που εφαρμόζεται κατά την εισαγωγή γλυκοπατατών και αμύλου μανιόκας που προορίζονται για ορισμένες χρήσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1471/88 του Συμβουλίου της 16ης Μαΐου 1988 όσον αφορά το καθεστώς που εφαρμόζεται κατά την εισαγωγή γλυκοπατατών και αμύλου μανιόκας που προορίζονται για ορισμένες χρήσεις και για τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε από τον κανονισμό (ΕΟΚ) αριθ. 3847/89 (2), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 1759/88 της Επιτροπής (3) προβλέπει ότι ο εισαγωγέας αναλαμβάνει την υποχρέωση να μεταποιήσει το σύνολο του εισαγομένου αμύλου μανιόκας εντός προθεσμίας τεσσάρων μηνών από την ημερομηνία αποδοχής της δηλώσεως θέσεως σε ελεύθερη κυκλοφορία·
ότι, λαμβανομένων υπόψη των πρακτικών που συνήθως εφαρμόζονται για παρόμοια προϊόντα, η προθεσμία αυτή είναι πολύ μικρή· ότι, μεριμνώντας για ίση μεταποίηση, πρέπει να προβλεφθεί προθεσμία έξι μηνών για τη μεταποίηση·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 11 παράγραφος 3 στοιχείο α) του κανονισμού (ΕΟΚ) αριθ. 1759/88 οι όροι «τεσσάρων μηνών» αντικαθίστανται από τους όρους «έξι μηνών».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εισαγωγής που εκδίδονται μετά από την ημερομηνία ενάρξεως ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1990.

Labels: 3
17